b'\n_START_ARTICLE_\nOktoberrevolusjonen i Portugal\n_START_PARAGRAPH_\nOktoberrevolusjonen i Portugal var et republikansk statskupp i Portugal den 5. oktober 1910. Kong Manuel II ble avsatt og Den f\xc3\xb8rste portugisiske republikk ble etablert._NEWLINE_F\xc3\xb8r kuppet gikk statsminister Jo\xc3\xa3o Franco av, og inn i eksil. Det ble avholdt et nytt valg, men faksjonalistme hindret dannelsen av en stabil regjering. Den 1. oktober 1910 f\xc3\xb8rte et bes\xc3\xb8k av den brasilianske presidenten p\xc3\xa5 tiden, Hermes da Fonseca til store republikanske demonstrasjoner. Den 3. oktober nektet h\xc3\xa6ren \xc3\xa5 sl\xc3\xa5 ned mytteriet p\xc3\xa5 portugisiske krigsskip som hadde ankret seg munningen av Tajo-elven, og tok heller opp posisjoner rundt Lisboa. Den 4. oktober begynte to av krigsskipene \xc3\xa5 bombardere det kongelige palasset, noe som tvang Manuel II og hans kongelige familie til \xc3\xa5 flykte til Storbritannia. Den 5. oktober ble en republikansk regjering organisert og innf\xc3\xb8rt, med forfatteren Te\xc3\xb3filo Braga som president._NEWLINE_Involveringen av krigsskip i revolusjonen minnet mye om lignende involveringer i b\xc3\xa5de oktoberrevolusjonen i Russland i 1917, og Det tyske monarkiets fall i 1918.'